10 Dinge om na uit te sien in die herfs | rooi rose 10 Dinge om na uit te sien in die herfs | rooi rose
10 Dinge om na uit te sien in die herfs
Ons dae word al hoe korter, die lug al hoe koeler en die blare aan die bome rondom ons is stadig maar seker besig om te ontplof in 'n kaleidoskoop van die mooiste warm kleure – rooi, bruin en goud! Hier is 10 redes waarom jy van herfs moet hou. Hooffoto: Instagram (@thecreamerysa)
Hier is 10 dinge om na uit te sien en te geniet gedurende dié herfsseisoen:
Heerlike warm wafels
Bedek met vars, seisoenale vrugte, geklopde room en bedruip met heerlike, warm Nutella, kan niks beter smaak as 'n lekker krakerige vars-gebakte Belgiese wafel wanneer die seisoen verander nie.
Probeer bietjie Big Bay Waffle Company, The Creamery in Claremont en Sout Rivier of Belgian Waffles en Beers and Burgers in Hermanus.
Geniet 'n wandeling op die promenade
Op 'n warm herfsaand is daar geen beter manier om Kaapstad se pragtige sonsondergange te geniet as 'n wandeling op die Seepunt Promenade nie. Dit is selfs beter op fietse saam met jou geliefde.
Vir diegene wat uitsien na 'n aand vol van pret, UpCycles verhuur fietse teen slegs R60 per uur vir jou om die promenade te geniet totdat die sonlig sy laaste strale vir die dag opsuig.
'n "Couch date"
Luilekker somerdae het vir ons baie verskonings gegee om die buitelug en die warm Suid-Afrikaanse son te geniet.
As dit te koud is vir 'n aand in die dorp het ons nou die perfekte verskoning om eenvoudig net tuis in jou bed met al jou gunstelingsepies, -reekse, TV-programme, Netflix en YouTube deur te bring.
Warm sjokolade enige iemand? Moenie van die klein malvalekkers vergeet nie!
Soos die weer kouer word, word ons wynplase by die dag net mooier en mooier.
Ten spyte van die seisoensverandering het wynplase steeds hul deure oop vir besoekers. Plekke soos Meerlust Wine Estate, Delheim Wines en Eikendal Vineyards bied heerlike wynproe-sessies en 'n groot verskeidenheid uitsonderlike restaurante.
'n Hele nuwe klerekas
Dít is beslis een van die beste redes om lief te wees vir herfs .
Noudat die seisoen verander het is dit tyd om al jou gunstelinge weer uit te pak: serpe, truie en snoesige kouse.
Het jou klerekas dalk 'n hupstoot nodig? Geen probleem! Kloofstraat in Kaapstad is die perfekte plek vir al jou herfs inkopies.
Die beste sonsondergange
Herfs bring vir ons die beste sonsondergange wat Moeder Aarde kan bied en daar is hope plaaslike gebied waarvandaan jy die pragtige uitsig kan geniet.
Die warm, snoesige bekendheid van Moyo at Eden on the Bay bied restaurante en uitsonderlike see-uitsigte met Tafelberg in die verte. Hoekom geniet jy nie 'n heerlike verskeidenheid van warm tapas van Café Caprice op die sanderige strand van Kampsbaai strand nie?
Herfs is 'n boekwurm se gunstelingtyd van die jaar!
As jy dit geniet om by die huis te bly met 'n warm koppie tee en 'n boek in die hand is herfs die seisoen vir eindelose nagte van ure lange leestyd. As lees nie noodwendig vir jou is nie kan jy gerus 'n grootmens-inkleurboek of 'n groot blokkiesraaisel gryp om jouself mee besig te hou.
Gee jou huis 'n splinternuwe voorkoms
As jy hou van seisoenale dekor-trends, kan jy seker nie wag om 'n hele nuwe voorkoms vir jou huis of woonstel te skep nie. Herfs is die perfekte tyd om rond te speel met kleure, palette en teksture wat 'n verteenwoordiging is van die seisoen se kleure buite jou venster is.
Roosgoud, koper , olyfgroen en warm skakerings van rooi, bruin en goud is altyd 'n wenner! Gaan besoek gerus jou naaste gunsteling-dekorwinkel en kry vir jou kleurvolle lappe, strooikussings en mooi, snoesige komberse.
Kom ons wees eerlik: meeste van ons is mal oor koffie elke dag van die jaar, maar daar is beslis iets anders daaraan om koffie in die herfs of somer te geniet.
Miskien is dit die hemelse aroma van varsgemaalde bone? Teug aan 'n lekker varsgemaalde koffie en verlekker jou in vars wortelkoek by Cup & Cake. Hulle roomkaas-versiersuiker is hemel op aarde!
'n Lekker warm bad
Niks kom by 'n warm bad na 'n lang, stresvolle en koue dag nie.
'n Lekker lang bad met die hulp van aromaterapie-kerse, skuimborrels en 'n glas wyn sal beslis jou spiere ontspan, jou bloedsirkulasie verbeter en jou help om beter te slaap. Ons kan nie aan 'n beter manier dink om 'n koue herfsaand te geniet nie.